යම් හෙයකින් කවුරුන් හෝ ඒ පිළිබඳ අභියෝග කරන්නේ නම් තමන් ඒ වෙනුවෙන් විවාදයකට වුවද සූදානම් බව කීය.ඡන්ද මධ්‍යස්ථාන ආශ්‍රිතව සිදුවීම් වාර්තා වුවහොත් කිසිදු පැකිලිමකින් තොරව ඡන්දය ශූන්‍ය කරන බව කී හෙතෙම එවැනි කිසිදු සිද්ධියක් වාර්තා නොවනු ඇතැයි විශ්වාසය පළ කළේය.එහෙත් යම් ජන්ද මධ්‍යස්ථානයක අක්‍රමිකතාවක් සිදුවේ යැයි සැකයක් මතුවුණහොත් ඊට අවශ්‍ය පොලිස් ආරක්ෂාව යොදවන ලෙස පොලිස්පතිවරයාගෙන් ඉල්ලා ඇති බවත් කිසිදු බලපෑමකින් තොරව ඡන්ද දායකයින්ට ඡන්දය ප්‍රකාශ කිරීමට අවශ්‍ය වාතාවරණය සකස් කර ඇති බවත් කොමසාරිස්වරයා කීවේය.ජන්ද දායකයන්ට,අපේක්ෂකයන්ට, පක්ෂ ලේකම්වරුන්ට, මැතිවරණ නිලධාරීන්ට, ස්ථාන භාර නිලධාරීන්ට,පොලිස් නිලධාරීන්ට හා තමන්ගෙන් අවසර ගත් අයට හැර කිසිවෙකුට ජන්ද මධ්‍යස්ථාන තුළට යෑමට අවසර නැති බවත් කිසිදු අයකුය සිට ආරක්ෂකයන් රැගෙන යෑමටද අවසර නැති බවත් දේශප්‍රිය මහතා පැවැසීය.ඒ අනුව අද (21) පෙරවරු 7.00 ජන්ද විමසීම් ආරම්භ කර පස්වරු 4. 00 ට අවසන් කරන බවත් සෑම ජන්දදායකයෙක්ම උදෑසනින් ගොස් සිය ජන්දය භාවිතා කරන ලෙසත් හෙතෙම ඉල්ලා සිටියේය.මධ්‍යම වයඹ හා උතුරු පළාත් සභා මැතිවරණයේ ජන්ද මධ්‍යස්ථාන 3712 ජන්ද විමසීම් සිදුකරන අතර උතුරු පළාතේ ජන්ද මධ්‍යස්ථාන 837 ක් ද මධ්‍යම පළාතේ ජන්ද මධ්‍යස්ථාන 1571 ක් ද වයඹ පළාතේ ජන්ද මධ්‍යස්ථාන 1304 ක් ද ස්ථාපිත කර ඇති බව මැතිවරණ ලේකම් කාර්යාලය පවසයි.රාජකාරී කටයුතු සඳහා හතලිස් දහසක රාජ්‍ය සේවක පිරිසක් හා පොලිස් නිලධාරීන් 24,500ක් යොදවා ඇති බවත් සෑම ජන්ද මධ්‍යස්ථානයකට ජ්‍යෙෂ්ඨ ජන්ද ස්ථානාධිපතිවරයෙකුගේ ප්‍රධානත්වයෙන් යුතු නිලධාරීන් දස දෙනෙකු යොදවන බවත් මැතිවරණ ලේකම් කාර්යාලය ප්‍රකාශ කරයි.පළාත් තුනේ ජන්දය සඳහා අපේක්ෂකයන් 3785 දෙනෙක් තරග කරන අතර ඉන් වයඹ, මධ්‍යම හා උතුරු පළාත් සභා සඳහා බෝනස් මන්තී‍්‍රධුර සහිතව සභිකයන් 148 දෙනෙක් තෝරාපත් කෙරෙන බවත් මධ්‍යම පළාතට සභිකයන් 58 දෙනෙක්ද උතුරු පළාතට 38 ක් ද වයඹට සභිකයන් 52 ක් ද පත්කෙරේ.මධ්‍යම පළාතේ මහනුවර දිස්ත්‍රික්කයේ ලියාපදිංචි ඡන්දදායකයන් 1015315 දෙනෙක් ද, මාතලේ දිස්ත්‍රික්කයේ ලියාපදිංචි ඡන්දදායකයන් 366549ක් ද නුවරඑළිය දිස්ත්‍රික්කයේ ලියාපදිංචි ඡන්දදායකයන් 507691 ද සිටින අතර වයඹ පළාතේ කුරුණෑගල දිස්ත්‍රික්කයේ ලියාපදිංචි ඡන්දදායකයන් 1227810ක් ද පුත්තලම දිස්ත්‍රික්කයේ ලියාපදිංචි ඡන්දදායකයන් 526408ක් ද උතුරු පළාතේ යාපනය දිස්ත්‍රික්කයේ ලියාපදිංචි ඡන්දදායකයන් 426813ක් ද කිලිනොච්චිය දිස්ත්‍රික්කයේ ලියාපදිංචි ඡන්දදායකයන් 68600ක්ද මන්නාරම දිස්ත්‍රික්කයේ ලියාපදිංචි ඡන්දදායකයන් 75737ක් ද වවුනියාව දිස්ත්‍රික්කයේ ලියාපදිංචි ඡන්දදායකයන් 94644ක් ද මුලතිව් දිස්ත්‍රික්කයේ ලියාපදිංචි ඡන්දදායකයන් 53683ක් ද බැගින් ඡන්දදායකයෝ 4363250 ක් සිටිති.පළාත් තුනේ ජන්ද ගණන් කිරීමේ මධ්‍යස්ථාන 477 ස්ථාපිත කර ඇති අතර උතුරු පළාතේ ගණන් කිරීමේ මධ්‍යස්ථාන 82 ක් ද වයඹ පළාතේ මධ්‍යස්ථාන 197 ක් හා මධ්‍යම පළාතේ මධ්‍යස්ථාන 198 ඊට අයත් වේ..